Jõgeva alevik

Jõgeva alevik on alevik Jõgeva maakonnas Jõgeva vallas.

Alevik on kujunenud ajaloolise mõisa ümber. Jõgeva aleviku nime kannab endine mõisasüda ametlikult Eesti taasiseseisvumisest alates. Varem on seda nimetatud nii sordiaretusjaamaks kui ka Jõgeva näidissovhoosi keskasulaks.

Alevik asub Pedja jõe ääres ja jõele on paisutatud Jõgeva veskijärv.

Alevikus tegutsevad 1920. aastal asutatud Eesti Taimekasvatuse Instituut, 1950. aastal avatud lasteaed, noortekeskus ja kultuuriselts Vanaveski.

Nimi
Jõgeva aleviku nimi tuleb Jõgeva mõisa nimest, mille asemele Jõgeva asundus 1920. aastatel rajati. Ajaloolistes allikates esinevad järgmised nimekujud: 1599 wieś Jagiwa, 1638 Jeggiwa, 1739 Jöggewah, 1795 Joeggewa. Jõgeva nime päritolu kohta on mitu võimalikku selgitust. Lauri Kettunen pidas seda v-tuletiseks sõnast jõgi, Andrus Saareste lühenenud vormiks nimest Jõgedevahe. Valdek Pall peab kõige tõenäolisemaks, et nime aluseks on olnud Wiedemanni sõnaraamatus leiduv sõna jõgev (omastav jõgeva), mis tähendab voolavat, tulvavat.Helve Anton (1988). "Jõgeva". Tallinn: Eesti Raamat, lk 4Jõgeva. Eesti kohanimeraamat. Vaadatud 20.aug 2021

Rahvasuus on asulat kutsutud ka Sordiaretusjaamaks (mõisast oli tehtud sordiaretuskeskus).

Asend
Jõgeva alevik asub Jõgeva linnast 2,5 kilomeetrit põhja pool Tapa–Tartu raudtee ääres. Alevik piirneb lõunas Jõgeva–Mustvee maantee, läänes Tapa–Tartu raudtee, põhjas Liivoja küla ning idas Pedja jõe ja Võduvere külaga. Jõgeva alevikku eraldab Jõgeva linnast kitsas riba Jõgeva valla Võduvere külast.

Ajalugu
Jõgeva alevik on kujunenud ajaloolise Jõgeva mõisa ümber. 16. sajandi II poolel rajatud mõisa ümber hakkas asustus ja hoonestus tekkima pärast Tapa–Tartu raudtee valmimist 1876. aastal. Mõis riigistati 1917. aastal ja 1920. aastal alustas seal tegevust Jõgeva Sordikasvandus. Suurem osa mõisamaast ja -hoonetest jäi Eesti Seemnevilja Ühisuse kasutusse.

 Kultuurimälestised 
Mitmed mõisahooned (peahoone, harjatall, tall, kelder, viinakelder, vesiveski, sepikoda, rehi, riistakuur ja kolm elamut) ja mõisa park on arvatud kultuurimälestisteks.

 Pilte 

 Vaata ka 
Jõgeva mõis
Jõgeva veskijärv

Viited

Kategooria:Eesti alevikud
Kategooria:Jõgeva vald